[{"text_idx": "#000000", "text": "Wyt ti\u2019n meddwl tybed a yw'r brifysgol yn iawn i ti? Gwranda ar fyfyrwyr prifysgol sy'n astudio ledled Cymru ar hyn o bryd wrth iddyn nhw rannu eu profiadau.Byddwn yn trafod beth yw bywyd prifysgol, gan gynnwys y broses ymgeisio, rheoli arian, astudiaeth academaidd, ac addasu i fywyd myfyriwr.Mae'r gyfres hon yn rhan o Barod ar gyfer Prifysgol, sef casgliad o adnoddau rhad ac am ddim sy'n cefnogi dysgwyr i ddechrau ar eu taith i addysg uwch.Gelli di ddarganfod mwy wrth fynd i /barod-ar-gyfer-prifysgol. Mae gennym ni hefyd gyfres Saesneg \u2018Let\u2019s talk about Uni\u2019 ar gael ble bynnag wyt ti\u2019n cael dy bodlediadau."}, {"text_idx": "#000002", "text": "Ydych chi\u2019n poeni am yr heriau o astudio yn y brifysgol? Sut beth yw astudiaeth addysg uwch mewn gwirionedd?Yn y bennod hon rydym yn mynd i\u2019r afael a\u0302 bywyd academaidd yn y brifysgol. Cawn glywed am brofiadau gwirioneddol myfyrwyr, ffyrdd newydd o astudio, rheoli amser, astudio trwy gyfrwng y Gymaeg, yr her o ddelio ag aseiniadau ac arholiadau - ac yn bwysicach na dim, y cymorth a\u2019r gefnogaeth sydd ar gael pan fo\u2019i /barod-ar-gyfer-prifysgol"}, {"text_idx": "#000003", "text": "A alla\u2019 i fforddio mynd i\u2019r brifysgol?"}, {"text_idx": "#000004", "text": "Ydych chi\u2019n poeni am y gost o fynd i\u2019r brifysgol? A yw\u2019n swnio fel breuddwyd anghyraeddadwy? A fydd wirioneddol yn werth chweil yn y tymor hir - yn enwedig gan mai\u2019r unig beth mae pawb i weld yn so\u0302n amdano\u2019r dyddiau hyn yw dyled myfyrwyr?Yn y bennod hon rydym yn mynd i\u2019r afael ag arian yn uniongyrchol. Rydym yn trafod cyllidebu, rheoli eich arian a byw\u2019n annibynnol, yn ogystal a\u0302 Chyllid Myfyrwyr a ffyrdd ymarferol o gydbwyso swydd wrth astudio. /barod-ar-gyfer-prifysgol"}, {"text_idx": "#000005", "text": "Fydda i\u2019n ffitio i fywyd myfyriwr?"}, {"text_idx": "#000006", "text": "Mae bywyd prifysgol yn fwrlwm o brofiadau newydd - sy\u2019n gyffrous ond hefyd yn frawychus. Ydych chi\u2019n poeni ynghylch cwrdd a\u0302 phobl newydd neu lle fyddwch yn byw? Yn y bennod hon rydym yn sgwrsio\u2019n onest yngly\u0302n a\u0302\u2019r agweddau cymdeithasol ar fywyd prifysgol - profiad y glas, gwneud ffrindiau, byw oddi cartref - neu\u2019n wir, aros gartref.Nid ymwneud ag astudio yn unig mae bywyd prifysgol \u2013 rydym yn rhannu ychydig o awgrymiadau ac yn chwalu rhai o\u2019r mythau sydd ynghlwm a\u0302 phrofiad cymdeithasol y myfyriwr. /barod-ar-gyfer-prifysgol"}, {"text_idx": "#000008", "text": "Felly rydych wedi penderfynu mynd amdani - a nawr mae\u2019n amser gwneud cais! Sut ydych chi\u2019n penderfynu lle a beth i astudio, a dewis y cwrs perffaith i chi? A lle dylech chi ddechrau gyda\u2019ch Datganiad Personol?Yn y bennod hon rydym yn eich arwain drwy\u2019r broses ymgeisio, cam wrth gam, ac yn rhannu profiadau bywyd go iawn o\u2019r broses ymgeisio, o Ffeiriau UCAS a Diwrnodau Agored, i benderfynu astudio try gyfrwng y Gymraeg, i lunio dewisiadau pendant a mynd drwy\u2019r system Glirio. /barod-ar-gyfer-prifysgol"}, {"text_idx": "#000009", "text": "A yw\u2019r brifysgol yn addas i mi?"}, {"text_idx": "#000010", "text": "Mae pawb yn dweud mai\u2019r brifysgol yw\u2019r prif nod academaidd, un a fydd yn eich arwain yn y pen draw at yrfa a chyfleoedd bywyd llawer gwell - ond ai dyma\u2019r opsiwn gorau i chi? A yw\u2019n teimlo\u2019n rhy frawychus, dychrynllyd, llethol, anodd, drud - ac a fyddai\u2019n werth yr holl straen a gwaith beth bynnag? Mae cymaint o bethau i\u2019w hystyried y dyddiau hyn cyn penderfynu a yw bywyd prifysgol yn addas i chi. Yn y bennod gyntaf hon rydym yn trafod ystod o faterion a fydd efallai\u2019n eich helpu chi i wneud y penderfyniad cychwynnol hwnnw, gan ymdrin a\u0302 llu o brofiadau amrywiol. Ac os ydych yn meddwl y gallai\u2019r brifysgol fod yn addas i chi, rydym yn edrych ar sut mae mynd ati i ddewis y brifysgol a\u2019r cwrs delfrydol, yn ogystal a\u0302 llu o bethau eraill! /barod-ar-gyfer-prifysgol"}]